Psi gredo tekom odraščanja čez različne faze. Od nadpridnega mladička pridemo do neznosnega pubertetnika in še naprej do mladega odraslega. V teh fazah je pomembno, da jih vzgajamo in jim hkrati ne damo priložnosti, da vadijo stvari, ki jih kasneje nočemo videti. Eno takšnih vedenj je bežanje stran od nas. Če ne prej, ga v puberteti začne zanimati vse drugo, razen mi. In takrat je poleg učenja odpoklica zelo pomembno tudi, da pobege preprečimo. Zato imamo pse VEDNO na slednem povodcu (oz. na kratkem, kjer uporaba slednega povodca ni mogoča), da preprečimo kakršnokoli uhajanje.